אקדמיית הגיבורים שלי

אקדמיית הגיבורים שלי (באנגלית: My Hero Academia, בתעתיק לעברית: מיי הירו אקדמיה; ביפנית: 僕のヒーローアカデミア, בתעתיק לעברית: בּוֹקוּ נוֹ הִירוֹ אָקָדֶמְיָה) היא מאנגה מסוגות הפעולה וההרפתקאות שנכתבה ואוירה על ידי . המאנגה מתפרסמת במגזין "שונן ג'אמפ השבועי". החל מיולי 2014 יצאו 40 כרכי "טנקובון"  המקבצים את המאנגה. העלילה מתרחשת בעולם שבו כוחות על (הנקראים  "Quirks") הם שגרה. העלילה סובבת את איזוקו מידוריה, ילד שנולד ללא Quirk אבל חולם להיות גיבור על. הוא נבדק על ידי הגיבור הגדול בעולם, All Might, ולאחר שהאחרון מזהה את הפוטנציאל של מידוריה הוא מעביר אליו את ה-Quirk שלו ועוזר לו להירשם לתיכון יוקרתי לגיבורי על.

חברת ויז מדיה  מחזיקה בזכויות ההפצה בשפה האנגלית ומפרסמת את המאנגה במגזיןWeekly Shonen Jump (האמריקאי) החל מפברואר 2015.

המאנגה עובדה לסדרת אנימה באותו שם על ידי סטודיו האנימציה Bones.

 עלילה 

הסיפור מתרחש בעולם בו ל-80% מבני האדם ישנה תכונה (באנגלית: quirk, קווירק; ביפנית: 個性, קוֹסֶי) - כוח על-טבעי ייחודי המשתנה מאדם לאדם. הקווירקים עוברים בירושה ומושפעים משילוב התכונות של ההורים, אך 20% מהאוכלוסייה נולדים ללא קווירק.

בעולם זה קיימים נבלים וגיבורים - הנבלים משתמשים בכוחות שלהם בצורה לא חוקית, ולעומתם הגיבורים מקבלים אישור לעבוד בשירות המשטרה ולהפעיל את כוחותיהם על מנת לעצור את אותם נבלים ולהגן על הסביבה מפניהם. הגיבורים פועלים כגוף ממוסד - ״חברת״ גיבורים בניהול גיבור ראשי ובני-לוויה (סיידקיק). נדרש רישיון מיוחד בכדי לפעול כגיבור. לצד בתי הספר הרגילים, ישנם בתי ספר ייעודיים לגיבורים, שבהם בסוף הלימודים מקבלים תעודת גיבור, המאפשרת לחניכים להשתמש בכוחותיהם ולעבוד כגיבורים.

הסיפור עוקב אחרי אִיזוּקוּ מִידוֹרִיָה (המכונה גם דקו, שם שקיבל בהתחלה בתור כינוי גנאי), נער שנולד ללא קווירק אך בכל זאת חולם להיות גיבור. הוא פוגש במקרה את גיבור העל מס' 1 - אוֹל-מָיְיט, אותו הוא מעריץ מילדותו. אוֹל-מָיְיט מתרשם ממנו ולוקח אותו תחת חסותו. לאחר סדרת אימונים קשים אוֹל-מָיְיט מעביר אל מידוריה את כוחותיו. מידוריה נרשם לבית הספר היוקרתי לגיבורים .U.A, ומתחיל יחד עם חבריו ללימודים את המסע שבסופו הוא עתיד להפוך לגיבור הגדול ביותר.

 דמויות 

הסדרה מתאפיינת במגוון דמויות רחב יחסית. מעבר לגיבור הראשי, מידוריה, במהלך הסדרה כל דמות נמצאת במרכז העלילה במהלך סאגה מסוימת.

סוגי קווירקים
 פליטה - המשתמש פולט חומר או אנרגיה מגופו. תלמידי 1A שהם בעלי קווירקים מסוג פליטת חומר: מינה אשידו, קטסוקי באקוגו, שוטו טודורוקי, מומו יאויאורוזו. תלמידי A1 שהם בעלי קווירקים מסוג פליטת אנרגיה: יוגה אאויאמה, דנקי קאמינרי, קוג'י קודה, אוצ'אקו אוראראקה, איזוקו מידוריה.
 שינוי צורה - המשתמש יכול לשנות את צורת או מבנה גופו באופן זמני (יכול להתבטא בשינוי תכונות הגוף שלו - כמו הקשחה). תלמידי 1A בעלי קווירקים מסוג שינוי צורה: אייג'ירו קירישימה, ריקידו סאטו.
 מוטציה - גופו של המשתמש בעל צורה לא שגרתית, לא ברור אם קווירק זה מתגלה כמו שני הסוגים האחרים או מולד, אך יותר סביר שהוא מולד. תלמידי 1A בעלי קווירקים מסוג מוטציה: מאשירו אוג'ירו, טורו האגאקורה מזו שוג'י.
 תערובת - הקווירק של המשתמש שייך לשני סוגי קווירקים או שלושתם, לרוב שילוב של מוטציה ופליטה. תלמידי 1A בעלי קווירקים מסוג תערובת: מינורו מינטה, האנטה סרו, קיוקה ג'ירו, טניה אידה, טסויו אסוי, פומיקאגה טוקויאמי.

 סרטים 
ב-3 באוגוסט 2018 יצא לאקרנים הסרט הראשון, שני גיבורים (מאנגלית: Futari no Hero). ב-20 בדצמבר 2019 יצא הסרט השני, גיבורים עולים (מאנגלית: Heroes rising). באוגוסט 2021 יצא הסרט השלישי, משימת גיבורי העולם (מאנגלית: World Heroes' Mission) שהגיע למקום שני בהקרנות בארצות הברית ביום הקרנת הבכורה שלו, ובסוף אותו שבוע הגיע למקום הרביעי בטבלת שוברי הקופות.

 פרסים והישגים 
המאנגה הייתה מועמדת לפרס בתחרות המאנגה טאישו  השמינית בשנת 2015.

הכרך הראשון של המאנגה הגיע למקום ה-7 בטבלת המאנגה השבועית של אוריקון עם 71,575 עותקים שנמכרו. הכרך השני הגיע למקום ה-6, עם 167,531 עותקים. נכון לחודש מרץ 2017, היו בעולם למעלה מ-10 מיליון כרכים של המאנגה של אקדמיית הגיבורים שלי.

המאנגה זכתה בפרס "Sugoi Japan Award" בשנת 2017.

עקב הפופולריות הגדולה של הסדרה, השתמשו בדמויות של 'אקדמיית הגיבורים שלי' לקידום הסרט של אולפני מארוול: הנוקמים: מלחמת האינסוף. כמו כן הם מופיעים במשחק המחשב Jump Force.

 קישורים חיצוניים 




 אקדמיית הגיבורים שלי באתר Anime News Network 

 הערות שוליים 

קטגוריה:סדרות מאנגה
קטגוריה:אנימות ומאנגות הרפתקאות
קטגוריה:אנימות ומאנגות פעולה
קטגוריה:אנימות ומאנגות קומדיה
קטגוריה:סדרות אנימה משנות ה-2010
קטגוריה:סדרות אנימה
קטגוריה:שונן
קטגוריה:סדרות אנימה המבוססות על מאנגה